Diari Oficial de la Generalitat Valenciana


Sumari del DOGV 8445, del 17-12-2018 (2018/11002)

Convocatòria per a la selecció de projectes situats en el Centre del Carme Cultura Contemporània- CCCC de València que entenguen l'educació i mediació cultural.
----------------------------------------------------------------------------------------------------------------------------------------------------------------

### Dades del document

Número de DOGV
:   8445

Data del DOGV
:   17-12-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/11174


Data del document
:   03-12-2018

Organisme emissor
:   Consorci de Museus de la Comunitat Valenciana

Tipus de document
:   Anunci

Descriptors 

:   * contracte administratiu

Convocatòria per a la selecció de projectes situats en el Centre del Carme Cultura Contemporània- CCCC de València que entenguen l'educació i mediació cultural. [2018/11266]  
1. Objecte.  
Aquesta convocatòria té com a objectiu donar suport al treball a llarg termini de professionals que situen les seues pràctiques en l'àmbit de l'educació i mediació cultural, entesa com a pràctica cultural autònoma i situada per a la comprensió dels codis de la cultura actual.  
Amb els plantejaments de la cultura crítica contemporània, el discurs dels espais culturals es torna polièdric. La influència del que ens envolta és constant, per això les nostres ciutats i els espais visuals que habitem -físics i virtuals- estan constantment esguitats per informació i metainformació que persegueix definir els nostres gustos, el nostre aspecte, la nostra manera de pensar i la forma en la qual conscient o inconscientment estem al món.  
D'aquesta manera es busquen projectes situats en el Centre del Carme Cultura Contemporània - CCCC de València que entenguen l'educació i mediació cultural no solament com a interfície d'aproximació entre l'art i els públics sinó com a camp expandit que abasta les relacions i coneixements que creuen el museu com a dispositiu pedagògic i ciutadà en si mateix.  
Els objectius de la convocatòria són:  
- Recolzar el desenvolupament professional d'educadores, educadors, mediadores i mediadors culturals amb projectes a llarg termini.  
- Utilitzar metodologies innovadores per al desenvolupament de projectes de mediació i educació a través de l'art d'acord a les finalitats de les acció educativa i de mediació del CCCC.  
- Dissenyar i dur a terme projectes de mediació en relació a propostes expositives del CCCC o com a accions autònomes.  
- Activar projectes que entenguen tant l'edifici com la totalitat del seu personal com a agents de mediació.  
- Abordar dinàmiques de treball amb públics inclusives, integradores i autònomes a través de la dimensió vivencial dels espais que entenguen a la ciudadania com a agent estructural de l'activitat del CCCC.  
  
- Participar dels processos de treball de l'equip del CCCC establint dinàmiques de col·laboració, coordinació i suport als programes públics i accions diàries del CCCC.  
Se seleccionarà un projecte tindrà un període de durada de dotze mesos, amb possibilitat de pròrroga per un període igual a l'anterior en funció de l'avaluació de resultats i la disposició econòmica de l'exercici pressupostari pertinent.  
Els projectes seran presentats per equips d'almenys tres professionals que durant aquest període projectaran, desenvoluparan i implementaran les activitats de mediació proposades. Comptant amb la presència d'almenys dos integrants durant l'horari d'obertura del CCCC.  
  
2. Dotació econòmica  
S'estableix una dotació econòmica total de 72.000 ?, impostos inclosos, en concepte d'honoraris per als mediadors i les mediadores participants.  
El CMCV podrà reservar una quantitat per cobrir les despeses derivades de la implementació de les accions que ho necessiten que seran gestionats directament pel CMCV atenent a la partida pressupostària específica i d'acord amb la disponibilitat de tresoreria.  
Partida pressupostària 45197.17719.22413.  
3. Persones beneficiàries  
Poden optar a la convocatòria educadores o educadors i mediadores o mediadors culturals agrupats en equips o col·lectius.  
Almenys la meitat de les persones sol·licitants tindran lloc de naixement o residència a la Comunitat Valenciana.  
4. Termini de presentació de sol·licituds  
S'obrirà l'endemà de la seua publicació en el Diari Oficial de la Generalitat Valenciana i finalitzarà el 7 de febrer de 2019. Al tancament d'aquest termini no s'admetrà cap sol·licitud.  
5. Presentació de sol·licituds  
Les sol·licituds es presentaran preferentment en format digital a través de l'aplicació disponible en www.consorcimuseus.gva.es/convocatories/  
També podran presentar-se de qualsevol de les formes previstes per l'art. 16.4 i 16.5 de la Llei 39/2015, d'1 d'octubre, del procediment administratiu comú de les administracions públiques.  
Les sol·licituds hauran d'adjuntar la següent documentació:  
- Formulari de sol·licitud.  
- Breu resum del projecte (400 paraules, màxim)  
- Memòria tècnica del projecte, que continga:  
- Títol del projecte.  
- Objectius i destinataris.  
- Calendari d'execució.  
- Activitats a realitzar.  
- Pla d'ús dels espais.  
- Relació de necessitats tècniques.  
- Curriculum vitae, incloent documentació dels tres últims treballs realitzats o projectats.  
- Fotocopia DNI o, en cas d'entitats, documentació d'aquesta i la seua representació legal.  
- Document acreditatiu de la seua residència a la Comunitat Valenciana (certificat d'empadronament) per a les persones sol·licitants no nascudes a la Comunitat Valenciana que vulguen demostrar el seu arrelament en aquest territori.  
6. Procés de selecció.  
Per a la valoració i selecció de les sol·licituds presentades queda constituït un jurat integrat per professionals del sector i presidit per la Presidenta de la Comissió Cientificoartística del CMCV o persona en qui delegue, d'acord amb el Codi de Bones Pràctiques en la Cultura Valenciana, garantint la presència de representants de la societat civil, d'experts en la matèria i del CMCV.  
Aquest jurat aquesta format per Montse Badía Moré (a proposta de l'Associació Valenciana de Crítics d'Art AVCA) crítica d'art i comissària; Mariola Campelo Tenoira (a proposta d- Asociación de Mediadoras Culturales de Madrid AMECUM) educadora artística i vicepresidenta d'AMECUM; Clara Boj, artista, docent i codirectora del Màster PERMEA i José Luis Pérez Pont, gerent del CMCV (en delegació de la presidenta de la Comissió Cientificoartística del CMCV).  
  
Els projectes es valoraran tenint en compte els següents criteris:  
  
- Adequació dels projectes amb els objectius de la convocatòria: fins a un màxim de 4.  
- Caràcter innovador i qualitat artístic-educativa de la proposta: fins a un màxim de 3.  
- Trajectòria de les persones sol·licitants: fins a un màxim de 3.  
Es desestimaran aquells projectes que no respecten els principis democràtics de convivència i pluralitat, garantint així la igualtat de totes les persones amb independència del seu gènere, raça, llengua i orientació sexual.  
7. Resolució  
El jurat triarà un projecte que serà el seleccionat, i un més que quedarà com a reserva en cas que la persona o col·lectiu seleccionat renunciés.  
La notificació dels projectes seleccionats pel jurat es realitzarà mitjançant la seua publicació a la pàgina web del CMCV (www.consorcimuseus.gva.es) i en el Diari Oficial de la Generalitat Valenciana. A més, es notificarà aquesta resolució a totes les persones participants per correu electrònic.  
Contra la decisió podrà interposar-se, de conformitat amb el que es disposa en la Llei 39/2015 de Procediment Administratiu Comú de les Administracions Públiques, recurs potestatiu de reposició en el termini d'un mes a contar des del següent a la seua notificació/publicació davant el mateix òrgan que va dictar l'acte.  
Els projectes no seleccionats seran destruïts i els materials adjuntats seran eliminats del servidor corresponent.  
El CMCV es compromet a no distribuir ni fer ús de la informació dels projectes no seleccionats.  
En cas que els projectes no s'adapten a l'objecte i els criteris establerts, el jurat podrà deixar la convocatòria deserta.  
  
  
8. Compromís d'acceptació  
Les persones seleccionades subscriuran un contracte amb el CMCV. Tal document tindrà per objecte regular els drets i les obligacions de les parts, així com establir la regulació dels incompliments.  
És indispensable, per poder rebre els pagaments, presentar al CMCV els certificats que demostren estar al corrent de les seues obligacions tributàries i davant de la Seguretat Social, així com, si fora necessari per al projecte presentat, la corresponent assegurança de responsabilitat civil.  
  
9. Pagament d'honoraris  
El pagament a les persones beneficiàries s'efectuarà mitjançant transferència bancària, d'acord amb la disponibilitat de tresoreria i es farà efectiu de la següent manera:  
Pel que fa als 72.000 euros en concepte d'honoraris, es transferirà prèvia presentació de la factura reglamentària en tres terminis:  
- 60 % després de la signatura de contracte.  
- 20 % passats sis mesos de la signatura del contracte.  
- 20 % en finalitzar contracte.  
10. Termini d'execució  
El projecte aprovat serà programat, d'acord amb la persona o col·lectiu seleccionat i el CMCV, entre els mesos de febrer de 2019 i febrer de 2020.  
11. Obligacions de les persones o col·lectius seleccionats  
Les persones o col·lectius seleccionats comunicaran per escrit la seua acceptació, en un termini no superior a 15 dies des de la publicació de la resolució. En cas contrari, perdran la condició de persona o col·lectiu beneficiari.  
Les persones o col·lectius beneficiaris es comprometen a executar el projecte en el termini acordat amb el CMCV. Qualsevol possible modificació del projecte haurà d'estar suficientment motivada i ser autoritzada prèviament pel CMCV.  
Igualment, es comprometen a destinar la quantitat assignada a materials únicament a aquest fi i a justificar-ho documentalment. Es procedirà a la devolució de les quanties que no es justifiquen. Hauran de també sotmetre's al control financer i complir les obligacions tributàries establertes per llei.  
La persona o col·lectiu beneficiari s'abstindrà d'intervenir en la contractació dels treballs derivats de la realització del projecte, els quals s'efectuaren segons el RD 3/2011, de 14 de novembre, pel qual s'aprova el Text Refós de la Llei de Contractes del Sector Públic. La persona o col·lectiu podrà proposar als seus col·laboradors habituals perquè presenten pressupostos al CMCV i entren en concurs de valoració pressupostària.  
12. Obligacions del CMCV.  
El CMCV es compromet a desenvolupar aquest programa d'acord amb el Codi de Bones Pràctiques en la Cultura Valenciana, vetllant a tot moment pels drets de les persones seleccionades i la integritat dels seus projectes.  
El CMCV serà l'encarregat d'avaluar, supervisar i realitzar el seguiment del desenvolupament del projecte, així com de les tasques de coordinació i de complir els terminis acordats respecte a l'execució d'aquest.  
El CMCV durà a terme una correcta difusió del projecte, tant a la seva pàgina web com a través d'altres mitjans de comunicació pública.  
13. Prerrogatives del CMCV  
El CMCV podrà sol·licitar informació sobre el desenvolupament del projecte durant la seua fase de realització.  
De comú acord amb les persones o col·lectius beneficiaris, el CMCV queda en llibertat per negociar la coproducció dels projectes seleccionats amb altres institucions.  
14. Drets d'autoria  
Les persones o col·lectius seleccionats cedeixen de forma no exclusiva al CMCV els drets de comunicació pública dels projectes seleccionats per a la seua publicació en catàlegs, cartells, vídeos promocionals, pàgines web, RRSS i altres mitjans audiovisuals, sempre relacionats amb les finalitats de la institució convocant, sense perjudici dels drets morals que ostenten en relació de la seua autoria.  
Les persones participants en la convocatòria asseguren que la proposta presentada és original i que ostenten tots els seus drets, inclosos (però no excloents) els drets de propietat intel·lectual. Si la proposta inclou drets de terceres persones, les persones participants garanteixen l'obtenció dels drets, autoritzacions i/o llicències necessàries, exonerant al CMCV de qualsevol reclamació sobre aquest tema.  
El CMCV es compromet a respectar, escrupolosament, els drets de l'autor o autora sobre la seua obra, reconeixent, en tot moment, la seua autoria.  
15. Acceptació  
La participació en aquesta convocatòria suposa l'acceptació íntegra d'aquestes bases.  
  
València, 3 de desembre de 2018.- José Luis Pérez Pont.